জ্যোতির্গতিবিজ্ঞান
জ্যোতির্গতিবিজ্ঞান বা অ্যাস্ট্রোডাইনামিক্স হল রকেট এবং অন্যান্য মহাকাশযানের গতি সংক্রান্ত ব্যবহারিক সমস্যাগুলির জন্য ব্যালিস্টিক ও মহাকাশীয় বলবিদ্যার প্রয়োগ। কোনো বস্তুর গতি সাধারণত নিউটনের গতির সূত্র ও সার্বজনীন মহাকর্ষের সূত্র এর মাধ্যমে নির্ণয় করা হয়। জ্যোতির্গতিবিজ্ঞান হল মহাকাশ-অনুসন্ধান ও নিয়ন্ত্রণের মধ্যেকার একটি মূল হাতিয়ার। নক্ষত্রসমূহ, গ্রহ, চাঁদ ও ধূমকেতুর মতো প্রাকৃতিক জ্যোতির্বৈজ্ঞানিক বস্তু এবং মহাকাশযান উভয়ই মহাকর্ষের প্রভাবে নির্দিষ্ট কক্ষপথে বিচরণ করে। জ্যোতির্গতিবিজ্ঞান মহাকাশযানের গতিপথের নির্ণয়, যার মধ্যে অরবিটাল ম্যানুভার, অরবিটাল প্লেনের পরিবর্তন এমনকি আন্তঃযোগাযোগ রক্ষায় রয়েছে এর ভূমিকা এবং মিশন পরিকল্পনাকারীরা প্রপালসিভ ম্যানুভারের ফলাফলের পূর্বাভাস দিতে এটি ব্যবহার করেন।